ᱥᱟᱢᱵᱟ ᱦᱚᱱᱚᱛ

ᱥᱟᱢᱵᱟ ᱦᱚᱱᱚᱛ ᱫᱚ ᱥᱤᱧᱚᱛᱤᱭᱟᱹ ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ ᱡᱟᱹᱢᱢᱩ ᱟᱨ ᱠᱟᱹᱥᱢᱤᱨ ᱨᱮᱭᱟᱜ ᱱᱟᱶᱟ ᱦᱚᱱᱚᱛ ᱠᱟᱱᱟ ᱾ ᱱᱤᱭᱟᱹ ᱦᱚᱱᱚᱛ ᱥᱤᱨᱡᱟᱹᱣ ᱢᱟᱲᱟᱝ ᱫᱚ ᱱᱤᱭᱟᱹ ᱦᱚᱱᱚᱛ ᱡᱟᱹᱢᱢᱩ ᱦᱚᱱᱚᱛ ᱟᱨ ᱠᱟᱴᱷᱩᱣᱟ ᱦᱚᱱᱚᱛ ᱨᱮᱭᱟᱜ ᱦᱤᱸᱥ ᱛᱟᱦᱮᱸ ᱠᱟᱱᱟ ᱾ ᱱᱤᱭᱟᱹ ᱦᱚᱱᱚᱛ ᱨᱮᱭᱟᱜ ᱫᱚ ᱵᱷᱟᱹᱴᱤᱭᱟᱹ ᱴᱷᱟᱺᱭ ᱫᱚ ᱥᱟᱢᱵᱟ ᱠᱟᱱ ᱜᱮᱭᱟ ᱾ ᱱᱚᱣᱟ ᱦᱚᱱᱚᱛ ᱫᱚ ᱡᱟᱹᱢᱢᱩ ᱠᱷᱚᱸᱰ ᱨᱮᱭᱟᱜ ᱢᱤᱫ ᱦᱤᱸᱥ ᱠᱟᱱᱟ ᱾ ᱱᱚᱣᱧ ᱦᱚᱱᱚᱛ ᱫᱚ ᱑,᱐᱐᱒ ᱪᱟᱹᱣᱠᱟᱹ ᱠᱤᱞᱚᱢᱤᱴᱟᱨ ᱡᱟᱭᱜᱟ ᱛᱮ ᱴᱚᱯᱟᱨ ᱮᱥᱮᱫ ᱟᱠᱟᱱᱟ ᱾ ᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱱᱤᱭᱟᱹ ᱦᱚᱱᱚᱛ ᱨᱮ ᱞᱮᱠᱷᱟ ᱜᱩᱴ ᱓᱑᱘,᱘᱙᱘ ᱡᱚᱱᱟ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾

ᱚᱛᱱᱚᱛ
ᱱᱚᱣᱟ ᱦᱚᱱᱚᱛ ᱫᱚ ᱥᱟᱢᱵᱟ ᱥᱟᱢᱵᱟ ᱱᱟᱝᱜᱽᱨᱟᱦᱟ ᱛᱮ ᱴᱚᱯᱟᱨ ᱮᱥᱮᱫ ᱟᱠᱟᱱᱟ ᱟᱨ ᱡᱟᱯᱟᱜ ᱟᱠᱟᱱ ᱛᱟᱦᱥᱤᱞ ᱠᱚ ᱛᱮᱺ  ᱠᱟᱴᱷᱩᱣᱟ ᱨᱮᱭᱟᱜ ᱣᱤᱡᱟᱭ ᱯᱩᱨ ᱟᱨ ᱟᱛᱩ ᱥᱩᱯᱣᱟᱞ ᱟᱨ ᱜᱟᱲᱣᱟᱞ ᱛᱟᱦᱥᱤᱞI ᱱᱤᱭᱟ ᱦᱚᱱᱚᱛ ᱫᱚ ᱡᱟᱢᱢᱩ ᱨᱮᱭᱟᱜ ᱯᱩᱨᱢᱚᱱᱰᱚᱞ ᱥᱟᱠᱚ ᱠᱷᱚᱱ ᱱᱚᱛᱮ ᱠᱚ ᱵᱮᱜᱟᱨ ᱟᱠᱟᱫᱟ᱾ ᱥᱟᱢᱵᱟ ᱦᱚᱱᱚᱛ ᱫᱚ ᱵᱟᱥᱟᱱᱛᱟᱨ ᱜᱟᱰᱟ ᱟᱲᱤ ᱵᱻᱰᱟ ᱨᱮ ᱛᱷᱟᱢᱜᱟᱹᱫᱤ ᱟᱠᱟᱱ ᱢᱮᱱᱟᱜ ᱟᱠᱟᱫᱟ᱾

ᱥᱟᱢᱵᱟ ᱦᱚᱱᱚᱛ ᱨᱮ ᱯᱚᱱᱭᱟ ᱠᱷᱚᱱᱰ ᱢᱮᱱᱟᱜ ᱟᱠᱟᱫᱟ,  ᱡᱮᱞᱮᱠᱟᱺ ᱑ᱹᱥᱟᱢᱵᱟ ᱠᱷᱚᱱᱰ, ᱓ᱹᱣᱤᱡᱟᱭ ᱯᱩᱨ ᱠᱷᱚᱱᱰ, ᱓ᱹᱯᱩᱨᱢᱚᱱᱰᱚᱞ ᱠᱷᱚᱱᱰ ᱟᱨ ᱔ᱹ ᱜᱷᱟᱜᱽᱣᱟᱞ ᱠᱷᱚᱱᱰ᱾ ᱡᱚᱛᱚ ᱠᱷᱚᱱᱰ ᱨᱮ ᱜᱮ GREF ᱞᱮᱠᱟᱱ ᱥᱮᱬᱟ ᱥᱮᱬᱟ ᱯᱚᱧᱪᱟᱭᱚᱛ ᱢᱮᱱᱟᱜ ᱟᱠᱟᱫᱟ᱾ ᱯᱚ᱾ᱪᱟᱭᱚᱛ ᱨᱮᱭᱟᱜ ᱥᱮᱬᱟ ᱩᱛᱟᱹᱨ ᱟᱹᱛᱩ ᱫᱚ ᱨᱟᱡᱽᱯᱩᱨᱟ ᱠᱟᱱᱟ᱾
ᱱᱟᱜᱟᱢ
ᱱᱟᱜᱟᱢ ᱞᱮᱠᱟ ᱛᱮ ᱥᱟᱢᱵᱟ ᱨᱮ ᱒᱒ ᱜᱚᱴᱟᱝ ᱱᱟᱝᱜᱽᱨᱟᱦᱟ ᱥᱮᱞᱮᱫ ᱛᱟᱦᱮᱸ ᱠᱟᱱᱟ (ᱢᱟᱱᱰᱤ ᱢᱮᱱ ᱛᱮ ᱦᱚᱸ ᱵᱟᱰᱟᱭᱚᱜ ᱠᱟᱱ ᱛᱟᱦᱮᱸᱱᱟ), ᱡᱚᱛᱚ ᱢᱤᱢᱤᱫ ᱜᱚᱴᱟᱝ ᱜᱷᱟᱨᱚᱸᱡᱽ ᱦᱚᱛᱮ ᱛᱮ ᱪᱟᱞᱟᱣ ᱵᱮᱱᱟᱣᱚᱜ ᱠᱟᱱ ᱛᱟᱦᱮᱸᱱᱟ ᱾ ᱑᱙᱔᱗ ᱥᱮᱨᱢᱟ ᱢᱟᱲᱟᱝ ᱫᱚ, ᱥᱟᱢᱵᱟ ᱮᱠᱮᱱ ᱛᱟᱦᱥᱤᱞ ᱥᱟᱢᱩᱝ ᱜᱮ ᱛᱟᱦᱮᱸ ᱠᱟᱱᱟ ᱾

ᱨᱟᱡᱽ ᱟᱹᱨᱤ
ᱥᱟᱢᱵᱟ ᱦᱚᱱᱚᱛ ᱨᱮ ᱵᱟᱨᱭᱟ ᱵᱤᱫᱷᱟᱱ ᱥᱚᱵᱷᱟ ᱴᱚᱴᱷᱟ ᱢᱮᱱᱟᱜ ᱟᱠᱟᱫᱟᱺ ᱚᱱᱟ ᱠᱤᱱ ᱫᱚ ᱦᱩᱭᱩᱜ ᱠᱟᱱᱟ ᱥᱟᱢᱵᱟ ᱟᱨ ᱣᱤᱡᱟᱭᱯᱩᱨ ᱾ ᱵᱟᱱᱟᱨ ᱵᱤᱫᱷᱟᱱ ᱥᱚᱵᱷᱟ ᱴᱚᱴᱷᱟ ᱜᱮ ᱡᱟᱹᱢᱢᱩ ᱞᱳᱠ ᱥᱚᱵᱷᱟ ᱴᱚᱴᱷᱟ ᱛᱟᱵᱮ ᱨᱮ ᱢᱮᱱᱟᱜ ᱟᱠᱟᱫᱟ ᱾

ᱦᱚᱲ ᱮᱞ
᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱥᱟᱢᱵᱟ ᱦᱚᱱᱚᱛ ᱨᱮᱭᱟᱜ ᱞᱮᱠᱷᱟ ᱫᱚ ᱞᱮᱠᱷᱟ ᱜᱩᱴ ᱓,᱖᱗᱓,᱑᱒᱗ ᱡᱚᱱᱟ, ᱦᱚᱲ ᱞᱮᱠᱷᱟ ᱦᱤᱥᱟᱹᱵᱽ ᱛᱮ ᱟᱢᱫᱟᱡᱽ ᱵᱟᱦᱟᱢᱟᱥ ᱫᱤᱥᱚᱢ ᱩᱱᱟᱹᱜ ᱢᱟᱨᱟᱝ ᱦᱩᱭᱩᱜᱼᱟ ᱾ ᱱᱤᱭᱟᱹ ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱱᱟᱜ ᱖᱔᱐ ᱜᱚᱴᱟᱝ ᱦᱚᱱᱚᱛ ᱢᱩᱫᱽ ᱨᱮ ᱕᱖᱘ ᱮᱞᱟᱱ ᱦᱚᱱᱚᱛ ᱯᱟᱲᱟᱜ ᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱢᱤᱫ ᱪᱟᱹᱣᱠᱟᱹ ᱠᱤᱞᱚᱢᱤᱴᱟᱨ ᱡᱟᱭᱜᱟ ᱨᱮ ᱓᱑᱘ ᱡᱚᱱᱟ ᱦᱚᱲ ᱠᱚ ᱜᱤᱨᱟᱹᱵᱟᱥ ᱟᱠᱟᱱ ᱢᱮᱱᱟᱜ ᱠᱚᱣᱟ ᱾ ᱯᱟᱨᱚᱢᱮᱱ ᱜᱮ-ᱥᱮᱨᱢᱟ ᱒᱐᱐᱑ - ᱒᱐᱑᱑ ᱦᱟᱹᱵᱤᱡ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱵᱟᱹᱰᱚᱜ ᱦᱟᱨ ᱫᱚ ᱛᱟᱦᱮ ᱠᱟᱱᱟ ᱑᱖.᱙% ᱾ ᱥᱟᱢᱵᱟ ᱦᱚᱱᱚᱛ ᱨᱮ ᱢᱤᱫ ᱜᱮᱼ ᱥᱟᱭ ᱦᱮᱨᱮᱞ ᱵᱚᱫᱚᱞ ᱛᱮ ᱘᱘᱖ ᱡᱚᱱᱟ ᱢᱟᱭᱡᱤᱣ ᱢᱮᱱᱟᱜ ᱠᱚᱣᱟ ᱾ ᱟᱨ ᱥᱮᱪᱮᱜ ᱠᱚᱣᱟᱜ ᱦᱟᱨ ᱫᱚ ᱦᱩᱭᱩᱜ ᱠᱟᱱᱟ ᱘᱒.᱔᱘% ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱤᱱᱚᱲ
 Official website of Samba district in Jammu and Kashmir
 Samba district on OpenStreetMap


ᱛᱷᱚᱠ:ᱡᱟᱹᱢᱢᱩ ᱟᱨ ᱠᱟᱹᱥᱢᱤᱨ ᱨᱮᱱᱟᱜ ᱦᱚᱱᱚᱛ ᱠᱚ